Avanture Borivoja Šurdilovića
Avanture Borivoja Šurdilovića je jugoslovenska filmska komedija iz 1980. godine. Režirao ga je Aleksandar Đorđević, a scenario je pisao Siniša Pavić.

Snimljena je uporedo sa TV-serijom Vruć vetar i predstvalja kombinaciju njene treće i četvrte epizode. Premijerno je prikazan 10. juna 1980. godine.

Radnja 

Borivoja Šurdilovića, berberina bez posla, zadivi sjaj i razmetanje novcem prijatelja Slobodana Mihajlovića zvanog Bob iz detinjstva koji je postigao uspeh u Nemačkoj. Bob mu predlaže da i on ode u Nemačku, i kaže da će mu pomoći da nađe posao. Šurda ubrzo odlazi kod Boba u Nemačku i shvata da Bob zapravo nije uspešan kao što se hvali, i da je iskorišćavao gostoprimstvo svoje bogate ljubavnice Afronzine, koja je baš u danu Šurdinog dolaska, nezadovoljna Bobovim ponašanjem odlučila da ga izbaci iz kuće. Bob je ipak pokušao da se snađe kao i da pomogne Šurdi, poslavši ga kod svojih poznanika kako bi mu dali neki posao, ali Šurda nijednim poslom nije zadovoljan pa odlučuje da se vrati u Beograd kod ujaka Firge. Šurda dobija posao u samoposluzi, gde nadgleda kupce da ne kradu, ali prvi koga je uhvatio u krađi je upravo Bob koji se i sam vratio iz Nemačke pošto nije mogao da nađe novi posao. Šurda traži da Bob plati aparat za brijanje koji je ukrao, ali on nema para, i nagovara Šurdu da plati umesto njega, zbog čega Šurda dolazi u sukob sa šefom. Posle sedam dana rada Šurda dobija otkaz. Potom u kafani upoznaje Vesnu, koja mu se veoma dopada. Uprkos razočarenju svog oca Soće, koji mu je našao bogatu udavaču, Šurda joj nudi brak, na šta Vesna odmah pristaje.

Uloge

Izvori

Spoljašnje veze 
 
 Avanture Borivoja Šurdilovića - Port

Jugoslavenski filmovi
Filmske komedije